Lembah Kematian

Lembah Kematian (atau Lembah Maut) ialah suatu lembah padang pasir di California Timur, di utara Gurun Mojave, bersempadan dengan Gurun Lembangan Besar. Lembah itu dianggap sebagai tempat paling panas di Bumi semasa musim panas.

Lembangan Badwater di Lembah Kematian ialah titik terendah di Amerika Utara, pada  di bawah aras laut. Ia berada  timur-tenggara Gunung Whitney – titik tertinggi di tanah besar Amerika Syarikat, dengan ketinggian 14,505 kaki (4,421 m). Pada petang 10 Julai 1913, Biro Cuaca Amerika Syarikat merekodkan suhu setinggi 134 °F (56.7 °C) di Furnace Creek di Lembah Kematian, yang merupakan suhu udara sekitaran tertinggi yang pernah direkodkan di permukaan Bumi. Bacaan ini, bagaimanapun, dan beberapa yang lain yang diambil dalam tempoh itu dipertikaikan oleh beberapa pakar moden.

 Geologi 
Lembah Kematian ialah graben—sebuah blok tanah hala ke bawah di antara dua banjaran gunung. Ia terletak di hujung selatan palung geologi Walker Lane, yang mengalir ke utara ke Oregon. Lembah ini dibelah dua oleh sistem sesar gelinciran jurus sisi kanan, yang terdiri daripada Sesar Lembah Kematian dan Sesar Furnace Creek. Hujung timur sisi kiri Sesar Garlock bersilang dengan Sesar Lembah Kematian. Furnace Creek dan Sungai Amargosa mengalir melalui sebahagian lembah dan akhirnya hilang ke dalam pasir di dasar lembah.

Lembah Kematian juga mengandungi kematu garam. Menurut konsensus geologi semasa, pada pelbagai masa ketika pertengahan zaman Pleistosen (berakhir sekitar 10–12 ribu tahun dahulu), suatu tasik pedalaman, Tasik Manly terbentuk di Lembah Kematian. Tasik itu hampir  panjang dan  dalam, lembangan hujung dalam suatu rangkaian tasik yang bermula dengan Tasik Mono di utara dan berlanjutan melalui lembangan di bawah Lembah Sungai Owens, melalui Tasik-tasik Searles dan China dan Lembah Panamint, ke barat terus.

Apabila kawasan itu bertukar menjadi padang pasir, air tersejat, meninggalkan banyak garam evaporit, seperti garam natrium biasa dan tingkal, yang kemudiannya dieksploitasi semasa sejarah moden di kawasan ini terutamanya dari 1883 hingga 1907.

Rujukan

Pautan luar

Kategori:Kawasan di California
Kategori:Lembah di Amerika Syarikat